নির্বাচনী আসন বণ্টন নিয়ে ক্ষমতাসীন আওয়ামী লীগের মধ্যে চলছে নানা হিসেব-নিকেশ। মূলত জোট ও মহাজোট রাজনীতিকে ঘিরেই আবর্তিত হচ্ছে আসন বণ্টনের বিষয়টি। এরই মধ্যে যুক্তফ্রন্টের নেতৃত্বে যে বৃহত্তর জাতীয় ঐক্যের কথা শোনা যাচ্ছে এবং সে ঐক্যে বিএনপির শেষ অবস্থান কি হয়—নির্বাচনী রাজনীতির এমন পরিস্থিতির ওপরও নির্ভর করতে হচ্ছে ক্ষমতাসীনদের। বিশেষ করে বিএনপি নির্বাচনে যাবে কি না—তা নিশ্চিত হয়েই আসন বণ্টন চূড়ান্ত করতে চায় দলটি।